google/wiki40b huggingface dataset:
मातृवंश समूह ई

मनुष्यों की आनुवंशिकी (यानि जॅनॅटिक्स) में मातृवंश समूह ई या माइटोकांड्रिया-डी॰एन॰ए॰ हैपलोग्रुप E एक मातृवंश समूह है। इस मातृवंश के लोग ज़्यादातर मलेशिया, ताइवान, पापुआ न्यू गिनी, फ़िलीपीन्स और इण्डोनेशिया में मिलते हैं। इसके कुछ वंशज प्रशांत महासागर में स्थित गुआम के द्वीप पर भी मिलते हैं। वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से लगभग ३०,००० साल पहले मलय द्वीपसमूह में कहीं रहती थी। यह दक्षिण पूर्वी एशिया और ऑस्ट्रेलिया के बीच सागर में फैला हुआ बहुत बड़ा द्वीपसमूह है जिसमें इण्डोनेशिया भी आता है। अन्य वैज्ञानिक मानते हैं के इस मातृवंश की शुरुआत ताइवान में हुई।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
मिनीषा लाम्बा

शुरूआती जीवन

मिनीषा लाम्बा शेरवुड हाई स्कुल में पढ़ाई की और बाद में चेत्तीनाद विद्याश्रम चेन्नई में पढ़ी। २००४ में उन्होंने अंग्रेज़ी में स्नातक डिग्री दिल्ली के मिरांडा हाउस से पुरी की।

करियर

लाम्बा की इच्छा पत्रकार बनने की थी। दिल्ली में अपनी डिग्री करते वक्त उन्हें एलजी, सोनी, कैडबरी, हाजमोला, एयरटेल, सनसिल्क आदि के विज्ञापनों में काम करने के प्रस्ताव मिले परन्तु वह कैडबरी का विज्ञापन था जिसने उन्हें प्रकाश्ज्योत में ला खड़ा किया। उन्हें बॉलीवुड निर्देशक शूजित सिरकार ने अपनी फ़िल्म यहाँ (२००५) के लिए निमंत्रित किया। उन्होंने इसे स्वीकार कर अभिनय क्षेत्र में यहाँ से कदम रखा। समीक्षकों ने उनके अभिनय को काफ़ी सराहा।
२००८ में उन्होंने सिद्धार्थ आनंद की फ़िल्म बचना ए हसीनो में बिपाशा बसु, दीपिका पदुकोने और रणबीर कपूर के साथ मुख्य भूमिका अदा की। इस फ़िल्म को यश राज फिल्म्स ने निर्मित किया था। उनका अगला मुख्य किरदार श्याम बेनेगल की फ़िल्म वेल डन अब्बा (२०१०) में था जिसकी कैनंस फ़िल्म समारोह में काफ़ी तारीफ की गई। उन्होंने कॉर्पोरेट, रॉकी: द रेबेल, अन्थोनी कौन है, हनीमून ट्रेवेल्स प्राइवेट लिमिटेड, अनामिका, शौर्य और दस कहानियाँ में सह सह-अदाकारा की भूमिका निभाई। उन्होंने मैक्सिम इण्डिया के लिए चित्र भी निकलवाया।
लाम्बा फिलहाल शिरीष कुंदर की जोकर में श्रेयस तलपदे के साथ भूमिका अदा करेंगी।
२६४९ ईसा पूर्व

२६४९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६४९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भार एवं मापन पर सामान्य सम्मेलन

भार एवं मापन पर सामान्य सम्मेलन हिन्दी नाम है एक सम्मेलन का. इस सम्मेलन का अंग्रेजी नाम है General Conference on Weights and Measures और फ़्रेंच भाषा में Conférence générale des poids et mesures (CGPM, ना कि GCWM) है। यह अन्तर्राष्ट्रीय इकाई प्रणाली (SI) का 1875 के कान्वेन्शन ड्यू मीत्रे (मीटर कन्वेन्शन) के नियमों के अन्तर्गत अनुरक्षण करने वाली तीन संस्थाओं में से एक है। इसकी बैठक पैरिस में हर चार से छः वर्ष में एक बार होती है। CGPM में 51 सदस्य राष्ट्र और 25 अन्य सम्बद्ध सदस्य के प्रतिनिधि हैं।
लुओयांग

लुओयांग (चीनी: 洛阳, अंग्रेज़ी: Luoyang) चीन के मध्य भाग में स्थित हेनान प्रांत के पश्चिमी हिस्से में स्थित एक विभाग स्तर का शहर है। यह मध्य चीन के मैदान में स्थित है और इसे चीनी सभ्यता के जन्मस्थानों में से एक माना जाता है। हेनान राज्य की राजधानी झेंगझोऊ (郑州, Zhengzhou) इस से पूर्व में स्थित है।

शहर का नाम

लुओयांग लुओ नदी की उत्तरी तरफ़ स्थित है, जिस से इसका नाम पड़ा है ('यांग' का अर्थ चीनी भाषा में 'उत्तर' होता है)। इतिहास में लुओयांग के अन्य नाम भी रहे हैं, जसी की लुओयी (洛邑, Luoyi), लुओझोऊ (洛州, Luozhou)। तंग राजवंश के ज़माने में इसे 'दोंगदु' (东都, Dongdu) कहा जाता था, जिसका अर्थ 'पूर्वी राजधानी' है, जबकि सोंग राजवंश के दौरान इसे 'शिजिंग' (西京, Xijing) यानि 'पश्चिमी राजधानी' कहा जाता था। इसके कभी-कभी 'जिन्गलुओ' (京洛, Jingluo) यानि 'चीन की राजधानी' भी बुलाया गया है।
चाँद का कुर्ता

"चाँद का कुर्ता" रामधारी सिंह 'दिनकर' द्वारा रचित एक बाल कविता है|
अपनी यात्रा करते समय चाँद को सर्दी लगती तो माँ से एक झिंगोला सिलवाने को कहता है|
लेकिन माँ को समझ नहीं आता कि चाँद को किस नाप का कुर्ता सिलवाए क्योंकि चाँद का आकार तो घटता-बढ़ता रहता है|
हठ कर बैठा चाँद एक दिन माता से यह बोला
सिलवा दो माँ मुझे उन का मोटा एक झिंगोला

सन सन करती हवा रात भर जाड़े में मरता हूँ

ठिठुर ठिठुर कर किसी तरह यात्रा पूरी करता हूँ

आसमान का सफ़र और यह मौसम है जाड़े का

न हो अगर तो ला दो मुझको कुर्ता ही भाड़े का

बच्चे की सुन बात कहा माता ने अरे सलोने

कुशल करे भगवान लगे मत तुझको जादू टोने

जाड़े की तो बात ठीक है पर मैं तो डरती हूँ

एक नाप में कभी नहीं तुझको देखा करती हूँ

कभी एक अंगुल भर चौड़ा कभी एक फुट मोटा

बड़ा किसी दिन हो जाता है और किसी दिन छोटा

घटता बढ़ता रोज किसी दिन ऐसा भी करता है

नहीं किसी की भी आँखों को दिखलाई पड़ता है

अब तू यही बता नाप तेरा किस रोज लिवायें?

सी दें एक झिंगोला जो हर रोज बदन में आए
१२३९ ईसा पूर्व

१२३९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२३९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सल्हण

सल्हण कश्मीर के राजा थे। उनकी अवधि १११-१११२ रही।
उसके शासन का वृत्तान्त कल्हण की राजतरंगिनी में मिलता है।
तिरु कुरिप थोन्द

तिरु कुरिप थोन्द नायनमार तमिल नाडु में सन्त था।
पैलेडियम(II) नाइट्रेट

पैलेडियम (II) नाइट्रेट एक अकार्बनिक यौगिक है।
हाडी

अंगूठाकार|कुछ खोये लोग हाडी, हाड़ी अथवा हरि और हरी भारत में निवास करने वाला एक समुदाय है जिसे परंपरागत रूप से अस्पृश्य (अछूत) जाति के अंतर्गत रखा जाता रहा है। ये लोग डोम नाडिया इत्यादि के समकक्ष रखे जाते रहे हैं और माना जाता है कि पुराने समय में इन्हें हिन्दू वर्ण व्यवस्था में भी स्थान नहीं प्राप्त था। इनके पुराने समय में मौजूद होने के प्रमाण उपलब्ध हैं। यह समुदाय एक उपेक्षित भारतीय समुदाय है जिन्हे व्यपार , कृषि , विद्या, अच्छी भोजन, धन रखने इत्यादि का अधिकार तक नही था । ये लोग गाँव , नगर , कस्बो के बाहर झुग्गी झोपड़ा बना कर निवास करते थे और इन्हें सफाईकर्मी जाति (अथवा) समुदाय के रूप में देखा जाता था। हाडी जाति के लोग गाँव , नगर व कस्बे के सड़क की साफ सफाई , मरे हुए पशु-मवेशियों को हटाने इत्यादि का कार्य करते थे।
भारतीय इतिहास के लिखित स्रोतों में, अलबरूनी द्वारा लिखित विवरण के हवाले से इनके उस समय होने को प्रमाणित किया जाता है। अलबरूनी ने इनका ज़िक्र चांडाल समुदाय के भाग के रूप में किया है जिसमें इनके साथ डोम, चंडाल, बधाथु का उल्लेख है। कुछ विद्वानों ने यह भी साबित करने का प्रयास किया है कि ये निम्नतम स्तर पर मानी जाने वाली जातियाँ हमेशा से ऐसी नहीं रहीं, उदाहरणार्थ एक लेखक ने हजारी प्रसाद द्विवेदी के हवाले से लिखा है, "मुसलमान आगमन के अव्यवहित पूर्वकाल में डोम-हाडी या हलखोर इत्यादि जातियाँ काफी संपन्न और शक्तिशाली थीं।"
वर्तमान में इन्हें कई राज्यों में अनुसूचित जाति का दर्जा प्राप्त है जैसे उत्तर प्रदेश में "हरी" अथवा "हरि" के उपनाम लिखने वालों को; कुछ इलाकों में नाडिया और हाडी का उल्लेख एक साथ है; बिहार झारखण्ड बंगाल में हाडी अथवा हरि  सहिस उपनाम लिखने वालों के रूप में।
शंकरदेव

जीवनचरित

श्रीमंत शंकरदेव का जन्म असम के नौगाँव जिले की बरदौवा के समीप अलिपुखुरी में हुआ। इनकी जन्मतिथि अब भी विवादास्पद है, यद्यपि प्राय: यह 1371 शक मानी जाती है। जन्म के कुछ दिन पश्चात् इनकी माता सत्यसंध्या का निधन हो गया। 21 वर्ष की उम्र में सूर्यवती के साथ इनका विवाह हुआ। मनु कन्या के जन्म के पश्चात् सूर्यवती परलोकगामिनी हुई।
शंकरदेव ने 32 वर्ष की उम्र में विरक्त होकर प्रथम तीर्थयात्रा आरंभ की और उत्तर भारत के समस्त तीर्थों का दर्शन किया। रूप और सनातन गोस्वामी से भी शंकर का साक्षात्कार हुआ था। तीर्थयात्रा से लौटने के पश्चात् शंकरदेव ने 54 वर्ष की उम्र में कालिंदी से विवाह किया। तिरहुतिया ब्राह्मण जगदीश मिश्र ने बरदौवा जाकर शंकरदेव को भागवत सुनाई तथा यह ग्रंथ उन्हें भेंट किया। शंकरदेव ने जगदीश मिश्र के स्वागतार्थ "महानाट" के अभिनय का आयोजन किया। इसके पूर्व "चिह्लयात्रा" की प्रशंसा हो चुकी थी। शंकरदेव ने 1438 शक में भुइयाँ राज्य का त्याग कर अहोम राज्य में प्रवेश किया। कर्मकांडी विप्रों ने शंकरदेव के भक्ति प्रचार का घोर विरोध किया। दिहिगिया राजा से ब्राह्मणों ने प्रार्थना की कि शंकर वेदविरुद्ध मत का प्रचार कर रहा है। कतिपय प्रश्नोत्तर के पश्चात् राजा ने इन्हें निर्दोष घोषित किया। हाथीधरा कांड के पश्चात् शंकरदेव ने अहोम राज्य को भी छोड़ दिया। पाटवाउसी में 18 वर्ष निवास करके इन्होंने अनेक पुस्तकों की रचना की। 67 वर्ष की अवस्था में इन्होंने अनेक पुस्तकों की रचना की। 97 वर्ष की अवस्था में इन्होंने दूसरी बार तीर्थयात्रा आरंभ की। उन्होंने कबीर के मठ का दर्शन किया तथा अपनी श्रद्धांजलि अर्पित की। इस यात्रा के पश्चात् वे बरपेटा वापस चले आए। कोच राजा नरनारायण ने शंकरदेव को आमंत्रित किया। कूचबिहार में 1490 शक में वे वैकुंठगामी हुए।
शंकरदेव के वैष्णव संप्रदाय का मत एक शरण है। इस धर्म में मूर्तिपूजा की प्रधानता नहीं है। धार्मिक उत्सवों के समय केवल एक पवित्र ग्रंथ चौकी पर रख दिया जाता है, इसे ही नैवेद्य तथा भक्ति निवेदित की जाती है। इस संप्रदाय में दीक्षा की व्यवस्था नहीं है।
हैरल्ड पिंटर

हैरल्ड पिंटर नोबेल पुरस्कार विजेता और मशहूर ब्रितानी नाटककार थे। उनका २५ दिसम्बर को ७८ वर्ष की उम्र में निधन हो गया। वे लिवर कैंसर से पीड़ित थे।
है‍रल्ड पिंटर का जन्म लंदन में एक यहूदी टेलर के घर १० अक्टूबर १९३० को हुआ था। उनका पहला नाटक था 'द रूम' जो उन्होंने 1957 में लिखा था। उन्हें २००५ में साहित्य के नोबेल पुरस्कार से नवाज़ा गया था। उन्होंने ३० से ज़्यादा नाटक लिखे जिनमें द केयरटेकर, द होम कमिंग और द डंब वेटर शामिल है। उन्होंने कई फ़िल्मों और टीवी नाटकों के लिए पटकथा लेखन भी किया है जिसमें द फ़्रेंच लेफ़्टिनेंट वूमन शामिल है।
हैरल्ड पिंटर को न सिर्फ़ उनके साहित्य के लिए बल्कि अपने राजनीतिक विचारों को खुलकर प्रकट करने के लिए जाना जाता रहा है। इराक़ के ख़िलाफ़ लड़ाई छेड़ने का उन्होंने जमकर विरोध किया था।

पुरस्कार व सम्मान

है‍रल्ड पिंटर को कई पुरस्कार मिले जिनमें शेक्सपियर पुरस्कार (हेम्बर्ग), साहित्य का यूरोपियन पुरस्कार (वियना), डेविड कोहेन ब्रिटिश सहित्य पुरस्कार, लोरेंस ओलिविएर अवार्ड, लीजेन डे ओनर, मोलिएरे डे ओनर लाइफटाइम अचीवमेंट आदि शामिल हैं। उन्हें १८ विश्वविद्यालयों ने मानद उपाधियां प्रदान कीं।
ईराक युद्ध के विरोध में लिखी कविताओं के लिये उन्हें विल्फ्रेड ओवेन पुरस्कार से सम्मानित किया गया। उनका यह कविता संग्रह वार सन २००३ में प्रकाशित हुआ था। पिंटर का राजनीति से मोह जगजाहिर था। उन्होंने सर्बिया पर नाटो की बमबारी के विरोध में वक्तव्य दिया था।
नोबेल पुरस्कार स्वीकार करते हुए उन्होंने कहा था, "मैं पिछले पचास वर्षों से नाटक लिखता रहा हूँ और राजनीतिक रूप से भी सक्रिय रहा हूँ, लेकिन मैं नहीं जानता कि उसका इस पुरस्कार से कितना संबंध है।"

बाह्य कडियां

हैरल्ड पिंटर पर केन्द्रित जालस्थल
ईराक युद्ध के खिलाफ हैरल्ड पिंटर के विचार
लेखक के रूप में हैरल्ड पिंटर का कार्य
मॉरिस ब्लूमफ़ील्ड

मॉरिस ब्लूमफ़ील्ड (23 फरवरी, 1855 - 12 जून, 1928) पोलिश मूल के अमेरिकी दार्शनिक और संस्कृत के विद्वान् थे।

जीवन-परिचय

मॉरिस ब्लूमफील्ड बेलिज (Bielitz, पोलिश : Bielsko) में पैदा हुआ था, जो उस समय ऑस्ट्रिया के सिलेसिया में था और अब पोलैंड में है। वे यहूदी माता-पिता की संतान थे। उनकी बहन फैनी ब्लूमफील्ड ज़िसलर थी और भाषाविद् लियोनार्ड ब्लूमफ़ील्ड उनके भतीजे थे। उन्होंने 1885 में रोजा ज़िसलर से शादी की तथा उनके एक बेटा और एक बेटी थी। 1920 में रोजा की मृत्यु हो गयी। 1921 में, उन्होंने हेलेन स्कॉट से शादी की।
ब्लूमफील्ड 1867 में संयुक्त राज्य अमेरिका गये और 10 साल बाद फरमान विश्वविद्यालय, ग्रीनविले, दक्षिण कैरोलिना से स्नातक उत्तीर्ण हुए। फिर उन्होंने डब्ल्यूडी व्हिटनी के तहत येल में और जॉन्स हॉपकिंस विश्वविद्यालय में संस्कृत का अध्ययन किया। जॉन्स हॉपकिन्स से उन्होंने 1879 में पीएचडी की उपाधि पायी। बर्लिन और लीपज़िग में दो साल के प्रवास के बाद वे 1881 में एसोसिएट प्रोफेसर के रूप में हॉपकिंस लौट आये और जल्द ही संस्कृत और तुलनात्मक भाषाशास्त्र के प्रोफेसर के रूप में उन्हें पदोन्नति मिल गयी। 1896 में प्रिंसटन विश्वविद्यालय से उन्होंने एलएलडी की उपाधि प्राप्त की। अस्वस्थ रहने के कारण मजबूरीवश उन्हें 1926 में सेवानिवृत्त होना पड़ा। हॉपकिंस संकाय में उनके 45 वर्षों की सेवा के सम्मान में उन्हें प्रोफेसर एमेरिटस का नाम दिया गया था। सेवानिवृत्ति के बाद वे अपने बेटे के पास रहने के लिए सैन फ्रांसिस्को चले गये। 13 जून, 1928 को उनकी मृत्यु हो गयी।

लेखन-कार्य

मॉरिस ब्लूमफ़ील्ड का सर्वाधिक प्रसिद्ध कार्य 'A Vedic Concordance' (वैदिक पादानुक्रम कोष) की रचना है। उनके इस 'पादानुक्रम कोष' में वैदिक साहित्य के किसी मंत्र या गद्यात्मक भाग के जितने पाद (=चरण, stanza) हैं, उनकी अक्षरक्रम से सन्दर्भसूची है (Being an alphabetic index to every line of every stanza of the published Vedic literature)। उदाहरणस्वरूप ऋग्वेद का पहला मन्त्र 'अग्निमीळे पुरोहितं यज्ञस्य देवमृत्विजम्। होतारं रत्नधातमम्।।' है, जो कि गायत्री छन्द में है। इस छन्द में तीन चरण हैं। ब्लूमफील्ड के कोष में इसका पहला चरण 'अग्निम् ईडे पुरोहितम्' इस रूप में 'अ' अक्षर के अंतर्गत, दूसरा चरण 'यज्ञस्य देवम् ऋत्विजम्' 'य' अक्षर के अंतर्गत और तीसरा चरण 'होतारं रत्नधातमम्' 'ह' अक्षर के अंतर्गत उचित स्थान पर संदर्भ सहित दिये गये हैं।
चार्ल्स वेण्टवर्थ

चार्ल्स वेण्टवर्थ जो इंग्लैंड के प्रधानमन्त्री रह चुके है।
लाल चन्द

राजनीतिक कैरियर

पाकिस्तान के आम चुनाव, 2008 में पाकिस्तान पीपल्स पार्टी के उम्मीदवार के रूप में अल्पसंख्यकों के लिए आरक्षित एक सीट पर वह पाकिस्तान की राष्ट्रीय सभा के लिए चुने गए थे।
पाकिस्तान के आम चुनाव, 2013 में अल्पसंख्यकों के लिए आरक्षित एक सीट पर पाकिस्तान तेहरीक-ए-इंसाफ के उम्मीदवार के रूप में वे पाकिस्तान के राष्ट्रीय विधानसभा के लिए निर्वाचित हुए।
लिथियम आयोडाइड

लिथियम आयोडाइड एक अकार्बनिक यौगिक है।
पुखराज बाफना

पुखराज बाफना बच्चों के चिकित्सक और किशोर स्वास्थ्य सलाहकार हैं। इन्हें 2011 में पद्म श्री पुरस्कार मिल चुका है। इनका जन्म 14 नवम्बर 1946 में छत्तीसगढ़ के राजनांदगांव में हुआ था।
शेख मुजीबुर्रहमान का हत्याकाण्ड

बांग्लादेश के राष्ट्रपति शेख मुजीबुर रहमान का हत्याकाण्ड एक राजनीतिक तख्तापलट था जिसमें लगभग पूरे परिवार सहित उनकी हत्या कर दी गयी। यह घटना वर्ष १९७५ के १५ अगस्त को बांलादेश सेनाबाहिनी के एक दल द्वारा प्रातःकाल में हुई थी जो उन्हें गिरफ्तार करने के लिये गया था। उनकी हत्या के बाद खांडकर मुश्ताक अहमद को राष्ट्रपति बना दिया गया जो मुजीब के कैबिनेट के एक मन्त्री थे।
स्वाति सिंह

स्वाति सिंह एक भारतीय राजनीतिज्ञ और उत्तर प्रदेश सरकार में की एक मंत्री हैं। वे एनआरआई, बाढ़ नियंत्रण, कृषि आयात, कृषि विपणन, कृषि, विदेश व्यापार की मन्त्री तथा  महिला कल्याण मंत्रालय, परिवार कल्याण, मातृत्व और बाल कल्याण मन्त्रालयों की राज्य मंत्री हैं।

व्यावसायिक जीवन

उनके पति का नाम दया शंकर सिंह हैं।

राजनीतिक करियर

वह मुख्यमंत्री योगी आदित्यनाथ के केबिनेट में राज्य मंत्री बन गए।
कछियाना गाँव, लखीसराय (लखीसराय)

भूगोल

यहाँ की जलवायु मानसूनी है। यहाँ के लोग खेती करते है। यह गांव धान की खेती के लिऐ प्रसिद्ध हैं। यहां सभी तरह के फसल उपजाए जाते है। यहाँ धान,गेंहू,मसूर,खेसारी,सरसों,मक्का यादि उपजाए जाते हैं।

जनसांख्यिकी

यहां लगभग 2500 जनसंख्या हैं।

आदर्श स्थल

इस गाँव में एक अच्छी स्कूल है। यहाँ एक हनुमान मंदिर औऱ 2 काली मंदिर हैं। यहाँ 4 शंकर भगवान की मन्दिर हैं और भी यहाँ मंदिर बन रहा है जो देखने लायक हैं।
रज्जुरेल

रज्जुरेल रेलगाडी जो सीधे पहाड पर चढती है।
मापन की वियतनामी इकाइयाँ

 वियतनामी माप के इकाई (वियतनामी: hệ đo lường Việt Nam हे दो लुओंग वियत नाम) वे इकाई हैं जो मीटरीकरण से पहले वियतनाम में पारंपरिक रूप से इस्तेमाल किए जाते थे। लंबाई की मूल इकाई था थुओक (चु नोम: 𡱩; अर्थात् "स्केल") या शिक (चीनी: 尺 चि)। कुछ इकाइयों को मीट्रिक पद्धति के इकाइयों ने नामों के जगह इस्तेमाल किया जाता हैं, जैसे मीटर के लिए थुओक, लेकिन एनी पारंपरिक नाम 

इतिहास

वियतनाम में थुओक के कई लंबाई थे जो अलग-अलग कामों के लिए इस्तेमाल होते थे। होआंग फे के अनुसार 1890 से पहले थुओक के दो प्रकार थे - थुओक ता (हमारा स्केल), जो 0.425 मीटर था, और थुओक डो वाई (कपड़ा नापने का स्केल), जो 0.645 मीटर था।इतिहासकार न्गुयेन दिन्ह दाउ के अनुसार त्रुओंग शिक और दिएन शिक दोनों 0.4664 मीटर के बराबर थे, जबकि फान थान्ह हाई के अनुसार तीन मुख्य थुओक थे - थुओक डो वाई, थुओक डो डाट और थुओक मोक।
फ़्रांस का उपनिवेश बनने के बाद कोचीनचीन में मीटरी पद्धति का इस्तेमाल होने लगा, लेकिन अननाम और तोंकिन में थुओक डो डाट / दिएन शिक का इस्तेमाल होता रहा। 2 जून, 1897 को हिंदचीन के गवर्नर-जनरल पॉल डूमर ने फ़ैसला सुनाया जिसके तहत सिर्फ़ एक थुओक का इस्तेमाल होगा, जो 0.40 मीटर के बराबर होगा। अननाम में ज़मीन नापने के लिए पारंपरिक इकाइयों का इस्तेमाल होता रहा, इसलिए लंबाई और क्षेत्र के अननाम के इकाई तोंकिन के तुलना में 4.7/4 और (4.7/4)² गुणा थे। .
भिवंडी तालुका

भिवंडी तालुका भारतीय राज्य महाराष्ट्र के ठाणे ज़िले का एक तालुका हैं।
तैत्तिरीय आरण्यक

तैत्तिरीय आरण्यक कृष्ण यजुर्वेदीय तैत्तिरीय शाखा का आरण्यकग्रन्थ है। तैत्तिरीय ब्राह्मण के एक भाग को तैत्तिरीय आरण्यक कहा जाता है।

ग्रन्थ-परिचय

इस आरण्यक में दस प्रपाठक हैं और सभी प्रपाठक अनुवाकों में विभक्त हैं। अनुवाकों की कुल संख्या १७० है। सुप्रसिद्ध तैत्तिरीय उपनिषद् भी तैत्तिरीय आरण्यक का ही अंश है। इस आरण्यक के सात से नौ प्रपाठकों को ही तैत्तिरीय उपनिषद् कहा जाता है। यज्ञ-संबंधी अनेक विषयों का समावेश इस ग्रन्थ में हुआ है। इस आरण्यक के द्वितीय प्रपाठक में गंगा-यमुना के मध्यप्रदेश को पवित्र मानते हुए उसे मुनियों का निवास स्थान बतलाया गया है। इसके अतिरिक्त इस आरण्यक में काशी, पांचाल, मत्स्य, कुरुक्षेत्र, खाण्डव, अहल्या आदि का वर्णन भी मिलता है। यज्ञोपवीत का सर्वप्रथम उल्लेख इसी ग्रन्थ में हुआ है। बौद्धों में प्रचलित सुप्रसिद्ध श्रमण शब्द भी इस आरण्यक में उल्लिखित है। यहाँ तपस्वी पुरुष को श्रमण कहा गया है।
गोरिचेन

पर्यटन

ट्रेकिंग और पर्वतारोहण के लिए यहाँ सितंबर-अक्टूबर सबसे बेहतरीन होता है जब मानसून की बारिश बंद हो चुकी होती है और दृश्यता अच्छी होती है। अन्य स्रोतों में, जहाँ गोरिचेन को छह छोटियों के समूह के रूप में परिभाषित किया गया है, "कांग तो" चोटी, 7,042 मीटर (23,104 फीट), जिसे स्थानीय रूप से "शेर काँगड़ी" कहते हैं, को सबसे ऊँचा बताया गया है और पूर्वी भारत की एकमात्र चोटी बताया जाता है जो सात हजार मीटर से अधिक ऊँचाई वाली है।
नवग्रह मंदिर

नवग्रह मंदिर गुवाहाटी में चित्राचल पहाड़ी पर स्थित है। यह ज्योतिष विज्ञान और खगोलिय अनुसन्धान का केन्द्र है।
आषाढ शुक्ल पूर्णिमा

आषाढ शुक्ल पूर्णिमा भारतीय पंचांग  के अनुसार चतुर्थ माह की पन्द्रहवी तिथि है, वर्षान्त में अभी २५५ तिथियाँ अवशिष्ट हैं।
एक्रिलिक अम्ल

एक्रिलिक अम्ल एक कार्बनिक यौगिक है।
कैलाशनाथ महादेव प्रतिमा

कैलाशनाथ महादेव प्रतिमा दुनिया में महादेव की सबसे बड़ी प्रतिमा है। यह सांगा, नेपाल में भक्तापुर और कावरेपालन चौंक जिलों की सीमा जो काठमांडू से लगभग 20 किमी दूर है, में स्थित है।
 मूर्ति 144 फीट (44 मीटर) ऊंची है और इसे बनाने में तांबा, जस्ता, कंक्रीट और स्टील का उपयोग किया गया है।  ऊंचाई से मूर्तियों की सूची के अनुसार, कैलाशनाथ महादेव दुनिया के चालीसवें सबसे ऊंची प्रतिमा, अथवा स्टैचू ऑफ़ लिबर्टी से चार स्थान नीचे।

इतिहास

 प्रतिमा का निर्माण कार्य 2004 में शुरू हुआ और 2011 में पूरा किया गया।  कमल जैन और उनकी कंपनी ने इस संरचना के निर्माण के लिए महत्वपूर्ण योगदान था। कमल जैन, एक उद्यमी जिसने 1992 में "Hilltake" की स्थापना की है, एक कंपनी जो कई उत्पादों, जैसे कि पानी के टैंक के मामलों में नेपाल में काम कर रही थी। इस मूर्ति को हिलटेक ग्रुप और नेपाली अभियांत्रिकी के आधिकारिक चमत्कार के रूप में भी पदोन्नत किया जाता है।

पर्यटन

लगभग 5000 दर्शक इस मूर्ति को एक आम दिन में देखने आते हैं और काफी अधिक अंक में दर्शक छुट्टी और हिन्दू त्योहारों के दिन पर आते हैं। यह कई पत्रिकाओं में ज़रूर देखने वाली जगहों की सूची में आती है और नेपाल के पर्यटन बोर्ड के द्वारा भी स्वीकृत की गयी है। 
दर्शकों के अंक में बढ़ाव होने के कारण, इस प्रतिमा ने नेपाल में दोनों स्थानीय और अंतरराष्ट्रीय धार्मिक पर्यटन के लिए काफ़ी योगदान दिया है। इसने स्थानीय समुदाय की आर्थिक गतिविधियों को उठाया है और आसपास के गांवों के विकास में महत्वपूर्ण प्रभाव भी लाया है।

डिजाइन और निर्माण

 इस प्रतिमा के डिजाइन और संरचना एक हिंदू देवता भगवान शिव के समान करने के लिए अनुकूलित किया गया है।
इस प्रतिमा का निर्माण कार्य 2004 में शुरू किया और 2011 में पूरा किया गया। इसकी फाउंडेशान करीब 100 फीट गहरी है जो की रिज में एक स्थिर संरचना बनाने के लिए आवश्यक था।  भूस्खलन के संभावित खतरे के कारण, जमीन स्थिरीकरण के लिए और संरचनाओं को भी बनाया गया था। कई नेपाली इंजिनीयर इसे बनाने में शामिल थे जिसमे एक अनुभवी हिन्दुस्तानी जिसकी खासियत ऐसी बड़ी संरचना का निर्माण / डिजाइन में था, भी शामिल थे।
शर्मिला भट्टाचार्य

डॉ. शर्मिला भट्टाचार्य (नागार्जिया में पैदा हुई और भारत में बड़ी हुई) नासा एम्स रिसर्च सेंटर में बायोमोडल परफॉर्मेंस एंड बिहेवियर प्रयोगशाला की प्रमुख है।
वेलेस्ली महाविद्यालय से जैविक रसायन में स्नातक की डिग्री प्राप्त करने के बाद, उन्होंने प्रिंसटन विश्वविद्यालय में जैव रसायन प्रयोगशाला में एक स्नातक अनुसंधान सहायक के रूप में अपना कैरियर शुरू किया। उन्होंने मास्टर डिग्री और पीएच.डी. आण्विक जीवविज्ञान में प्रिंसटन विश्वविद्यालय से की।
उन्हें पेलोड वैज्ञानिक के रूप में चुना गया लॉकहीड मार्टिन ने नासा एम्स सेंटर में काम करने के लिए।
नाइन एल्म्स

नाइन एल्म्स (अंग्रेज़ी: Nine Elms) एक दक्षिणपश्चिम लंदन में वंड्सवर्थ बरो का जिला है।
संचार का इतिहास

संचार का इतिहास प्रागैतिहासिक काल से आरम्भ होता है। संचार के अन्तर्गत तुच्छ विचार-विनिमय से लेकर शास्त्रार्थ एवं जनसंचार (mass communication) सब आते हैं। कोई २००,००० वर्ष पूर्व मानव-वाणी के प्रादुर्भाव के साथ मानव संचार में एक क्रान्ति आयी थी। लगभग ३०,००० वर्ष पूर्व प्रतीकों का विकास हुआ एवं लगभग ७००० ईसापूर्व लिपि और लेखन का विकास हुआ। इनकी तुलना में पिछली कुछ शताब्दियों में ही दूरसंचार के क्षेत्र में बहुत अधिक विकास हुआ है।
रिटिगल

रिटिगल, श्री लंका का एक प्राचीन बौद्ध मठ एवं पर्वत है। इस मठ के ध्वंशावशेष तथा शिलालेख ईसापूर्व प्रथम शताब्दी के हैं। यह अनुराधापुर से ४३ किमी की दूरी पर स्थित है।
मल्टी कमोडिटी एक्सचेंज ऑफ इंडिया लि.

मल्टी कमोडिटी एक्सचेंज ऑफ इंडिया लि. (एमसीएक्स) भारत का अत्याधुनिक इलेक्ट्रॉनिक कमोडिटी एक्सचेंज है। इसका मुख्यालय मुंबई में है। यह फाइनेंशियल टेक्नोलॉजीज (इंडिया) लि. (एफटीआईएल) द्वारा स्थापित डिम्युच्युलाइज्ड एक्सचेंज है जो पूरे भारत में कमोडिटी वायदा व्यापार के लिए ऑनलाइन ट्रेडिंग, क्लियरिंग एवं निपटान परिचालन की सुविधा प्रदान करने वाली भारत सरकार से स्थायी रूप से मान्यता प्राप्त है।
नवंबर, 2003 में अपने परिचालन की शुरुआत से आज एमसीएक्स भारतीय जिंस वायदा बाजार का 80 प्रतिशत से अधिक का हिस्सेदार हो गया है और उसके पास पूरे देश में 1,00,000 से अधिक ट्रेडर वर्क-स्टेशनों के माध्यम से व्यापार करने वाले 2000 से अधिक पंजीकृत सदस्य हैं। वर्ष 2009 में ट्रेडिंग किए गए कांट्रेक्ट्स की संख्या के मामले में एक्सचेंज विश्व के सबसे तेज विकसित होने वाले कमोडिटी फ्यूचर्स एक्सचेंजों में छठा सबसे बडा़ एक्सचेंज बन कर उभरा है।

परिचय

एमसीएक्स अपने प्लेटफॉर्म पर विभिन्न सेगमेंट्स में सराफा (बुलियन), लौह एवं अलौह धातुएं और कई कृषि जिंसों में 40 से अधिक कमोडिटीज ऑफर करता है। ट्रेडिंग किए गए वायदा कांट्रेक्ट्स की संख्या के मामले में एक्सचेंज विश्व में चाँदी का सबसे बडा़, सोना, तांबा और नैचुरल गैस में दूसरा सबसे बडा़ और क्रूड तेल वायदा में तीसरा सबसे बड़ा एक्सचेंज है।
एमसीएक्स को तीन आईएसओ मानक प्रमाणपत्रों से प्रमाणित किया गया है जिसमें गुणवत्ता प्रबंधन मानक के लिए आईएसओ 9001:2000, सूचना सुरक्षा प्रबंधन मानक के लिए आईएसओ 27001:2005 और पर्यावरण प्रबंधन मानक के लिए आईएसओ 14001:2004 का समावेश है। सराफा (बुलियन), ऊर्जा, लौह एवं अलौह धातुएं, तेल और तेल के बीजों, अनाजों, दालों, प्लांटेशंस, मसालों, प्लास्टिक और फाइबर सहित एमसीएक्स विभिन्न बाजार क्षेत्रों से 40 से अधिक कमोडिटीज में वायदा व्यापार की सुविधा प्रदान करता है।
जिंस वायदा उद्योग में एक्सचेंज विकास के मामले में सबसे आगे होने में प्रयासरत है और पूरे विश्व में इसने कई अग्रणी अंतर्राष्ट्रीय एक्सचेंजों के साथ गठबंधनों की संरचना की है जिसमें अन्य के अलावा टोक्यो कमोडिटी एक्सचेंज, लंदन मेटल एक्सचेंज, न्यूयॉर्क मर्कन्टाइल एक्सचेंज, बुर्सा मलेशिया डेरिवेटिव्स बरहाड का समावेश है। एमसीएक्स के लिए अपने ज़मीनी स्तर से जुडे रहना अति आवश्यक है। जिंस वायदा बाजार के संपूर्ण विकास के लिए इसके स्थानीय गठबंधनों ने नैतिक मानकों में सुधार और सेवाओं तथा सुविधाओं को प्रदान करने में काफी सहयोग दिया है।
एमसीएक्स के व्यापक रणनीतिक इक्विटी भागीदारों में एनवॉयएसई यूरोनेक्स्ट, स्टेट बैंक ऑफ इंडिया और उसके सहयोगी (एसबीआई), नेशनल बैंक फॉर एग्रीकल्चर एंड रूरल डेवलपमेंट (नाबार्ड), नेशनल स्टॉक एक्सचेंज ऑफ इंडिया लि. (एनएसई), एसबीआई लाईफ इंश्युरेंस कंपनी लि., बैंक ऑफ इंडिया (बीओआई), बैंक ऑफ बडौ़दा (बीओबी), यूनियन बैंक ऑफ इंडिया, कॉर्पोरेशन बैंक, केनरा बैंक, एचडीएफसी बैंक, फिड फंड (मॉरीशस) लि.,- फिडिलिटी इंटरनेशनल से संबद्ध, आईसीआईसीआई वेंचर्स, आईएलएंडएफएस, कोटक ग्रुप, सिटी ग्रुप और मेरिल लिंच शामिल हैं।
बंगलादेश के सैनिक विद्रोह

१९७७ तथा १९८० के बीच के विद्रोह

जियाउर्रहमान के पाँच वर्ष के काल में 21 सैनिक विद्रोह हुए और अन्त में 1981 के विद्रोह में उनकी हत्या कर दी गयी।
लाडनूं विधानसभा क्षेत्र (राजस्थान)

लाडनूं विधानसभा क्षेत्र राजस्थान का एक विधानसभा क्षेत्र है।